
27 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3045 


ΑΠΟΦΑΣΕΙΣ 

Αριθμ. αττόφ. 135/56/2 9.3.2018 

Έγκριση Κανονισμού του Προγράμματος Με¬ 
ταπτυχιακών Σπουδών με τίτλο: «Διοίκη¬ 
ση Επιχειρήσεων (ΜΒΑ: Μ 351 θγ ϊπ Βυ 5 ίηθ 55 
ΑάιτιίηίδίΓΒΐίοη)» του Τμήματος Οικονομικών 
Επιστημών της Σχολής Κοινωνικών, Πολιτικών 
και Οικονομικών Επιστημών του Δημοκρίτειου 
Πανεπιστημίου Θράκης 

Η ΣΥΓΚΛΗΤΟΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1 .Την αριθμ. πρωτ. ΔΠΘ/ΣΥΓΚ/25072/969/16-01 -2017 
απόφαση Συγκλήτου του Δ.Π.Θ., αναφορικά με τον 
ορισμό «Αναπληρωτών Πρύτανη - Μεταβίβαση αρ¬ 
μοδιοτήτων Πρύτανη -Αναπλήρωση Πρύτανη» (ΦΕΚ 
327/08.02.2017, τ.Β'). 

2. Τις διατάξεις του άρθρου 45, παρ. 1 του ν. 4485/2017 
(ΦΕΚ 114/4-8-2017, τ.Α'), η οποία τροποποιήθηκε με 
την παρ. 3 του άρθρου 42 του ν. 4521/2018 (ΦΕΚ 38/ 
02-03-2018, τ.Α') σύμφωνα με τις οποίες «Με απόφαση 
της Συνέλευσης του Τμήματος καταρτίζεται ο Κανο¬ 
νισμός Μεταπτυχιακών Σπουδών του Τμήματος κάθε 
Π.Μ.Σ., ο οποίος εγκρίνεται από τη Σύγκλητο, δημοσι¬ 
εύεται στην Εφημερίδα της Κυβερνήσεως, αναρτάται 
στο διαδικτυακό τόπο του Ιδρύματος και κοινοποιείται 
στο Υπουργείο Παιδείας, Έρευνας και Θρησκευμάτων». 

3. Τις διατάξεις του άρθρου 85, παρ. 6, εδ. β του 
ν. 4485/2017 (ΦΕΚ 114/4-8-2017, τ.Α'), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) μη¬ 
νών από την έναρξη ισχύος του παρόντος νόμου,... να 
καταρτίσουν και να δημοσιεύσουν τους Κανονισμούς 
του άρθρου 45». 

4. Την απόφαση της Συνέλευσης του Τμήματος Οικο¬ 
νομικών Επιστημών στην αρ. 49/21 -02-2018 συνεδρίαση 
της και το απόσπασμα πρακτικού αυτής. 

5. Την αριθμ. 134/56/29-03-2018 απόφαση της Συ¬ 
γκλήτου του Δημοκρίτειου Πανεπιστημίου Θράκης 
αναφορικά με την έγκριση επανίδρυσης του Π.Μ.Σ. 
(Β'2491/29-06-2018). 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 


ΕΓΚΡΙΣΗ ΚΑΝΟΝΙΣΜΟΥΤΟΥ ΠΡΟΓΡΑΜΜΑΤΟΣ ΜΕΤΑ¬ 
ΠΤΥΧΙΑΚΩΝ ΣΠΟΥΔΩΝ ΜΕΤΙΤΛΟ:«ΔΙΟΙΚΗΣΗ ΕΠΙΧΕΙΡΗ¬ 
ΣΕΩΝ (ΜΒΑ: ΜΑ5ΤΕΒ ΙΝ Βυ5ΙΝΕ55 ΑΟΜΙΝΙ5ΤΚΑΤΙΟΝ)» 
ΤΟΥΤΜΗΜΑΤΟΣ ΟΙΚΟΝΟΜΙΚΩΝ ΕΠΙΣΤΗΜΩΝ ΤΗΣ ΣΧΟ¬ 
ΛΗΣ ΚΟΙΝΩΝΙΚΩΝ, ΠΟΛΙΤΙΚΩΝ ΚΑΙ ΟΙΚΟΝΟΜΙΚΩΝ ΕΠΙΣ¬ 
ΤΗΜΩΝ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ. 

Άρθρο 1 

Γενικές Διατάξεις 

Το Τμήμα Οικονομικών Επιστημών της Σχολής Κοινω¬ 
νικών, Πολιτικών και Οικονομικών Επιστημών του Δημο- 
κρίτειου Πανεπιστημίου Θράκης θα λειτουργήσει από το 
ακαδημαϊκό έτος 2018-2019 το Πρόγραμμα Μεταπτυχια¬ 
κών Σπουδών (Π.Μ.Σ.) με τίτλο «Διοίκηση Επιχειρήσεων» 
(ΜΒΑ: Μβ5ϊθγ ίη Βυ5ίπθ55 Αόιηίηί5ΐΓ3ΐίοη) σύμφωνα με 
τις διατάξεις τις διατάξεις του ν. 4485/2017. 

Άρθρο 2 

Γνωστικό Αντικείμενο- Σκοπός του ΠΜΣ 

Το Πρόγραμμα Μεταπτυχιακών Σπουδών του Τμήμα¬ 
τος Οικονομικών Επιστημών του Δημοκρίτειου Πανε¬ 
πιστημίου Θράκης με τίτλο «Διοίκηση Επιχειρήσεων» 
(ΜΒΑ: Μβ5ϊθγ ίη Βυ5ίπθ55 Αάιπίηί5ΐΓ3ΐίοη) αποσκοπεί 
τόσο στην προαγωγή της παιδείας των μεταπτυχιακών 
φοιτητών στις Οικονομικές και Διοικητικές επιστήμες 
όσο και στην ανάπτυξη της αντίστοιχης ειδικής επιστη¬ 
μονικής έρευνας και εντάσσεται στον στρατηγικό σχε¬ 
δίασμά του ΔΠΘ καθώς και στις αναπτυξιακές ανάγκες 
της χώρας. Πιο αναλυτικά, το συγκεκριμένο Πρόγραμμα 
αποβλέπει στην εμβάθυνση και στην μεγαλύτερη εξει- 
δίκευση των μεταπτυχιακών φοιτητών στις βασικές και 
στις επιμέρους κατευθύνσεις της Οικονομικής και Διοι¬ 
κητικής επιστήμης, καθώς και στην προπαρασκευή τους 
για τη συγγραφή διπλωματικής εργασίας. 

Άρθρο 3 

Ισχύς του Κανονισμού Μεταπτυχιακών Σπουδών- 

Διάρκεια λειτουργίας 

Οι διατάξεις του παρόντος κανονισμού εξειδικεύουν 
και συμπληρώνουν το νομοθετικό πλαίσιο που διέπει τις 
μεταπτυχιακές σπουδές και συγκεκριμένα τις διατάξεις 
του ν. 4485/2017 (ΦΕΚ Α' 114) και ρυθμίζουν τα θέματα 
λειτουργίας του Π.Μ.Σ. «Διοίκηση Επιχειρήσεων» (ΜΒΑ: 
Μ35 ϊθγ ίη Βυ5ίηθ55 ΑάΓηίηί5ΐΓ3ΐίοη) του τμήματος οικο¬ 
νομικών επιστημών του ΔΠΘ. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3045/27.07.2018 


Με απόφαση της Συνέλευσης του Τμήματος καταρτίζε¬ 
ται ο Κανονισμός Μεταπτυχιακών Σπουδών του Π.Μ.Σ., ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στον διαδικτυ¬ 
ακό τόπο του Τμήματος και κοινοποιείται στο Υπουργείο 
Παιδείας, Έρευνας και Θρησκευμάτων. 

Το Π.Μ.Σ. θα λειτουργήσει μέχρι το ακαδημαϊκό έτος 
2022-2023 σύμφωνα με το άρθρο 32 και άλλες συναφείς 
διατάξεις του ν. 4485/2017. 

Άρθρο 4 

Γλώσσα διδασκαλίας και εκπόνησης 

διπλωματικής εργασίας 

Η γλώσσα διδασκαλίας των μαθημάτωντου Π.Μ.Σ. και 
εκπόνησης της διπλωματικής εργασίας είναι η ελληνική 
ή/και η αγγλική γλώσσα. 

Άρθρο 5 

Μεταπτυχιακοί τίτλοι - Κατευθύνσεις 
Το Π.Μ.Σ. απονέμει Μεταπτυχιακό Δίπλωμα Ειδίκευ¬ 
σης (Μ.Δ.Ε.) «Διοίκηση Επιχειρήσεων» (ΜΒΑ: Μβϊϊθγ ίη 
Βυ5ίπθ55 Αάιπίηί5ΐΓ3ΐίοη) με τις εξής κατευθύνσεις: 
α) Γενική Διοίκηση (ΟθπθιέΙ Μ3Π39θΐηθηΐ). 
β) Διεθνής Τραπεζική και Χρηματοοικονομικά 
(ΙηΐθΐΎΐθΐίοηθΙ ΒθηΚίης 3ηά ΡίηΒπςθ). 

γ) Μεταφορές και Ναυτιλία (ΤΓ3Π5ροΓΐ3ΐίοη & 
δΡιίρρίης). 

Η επιλογή της κατεύθυνσης ορίζεται από την επιλογή 
του μαθήματος κατεύθυνσης και την επιλογή και εκτέλε¬ 
ση Διπλωματικής Εργασίας στην ίδια κατεύθυνση. 

Άρθρο 6 

Διοικητικά Όργανα του Π.Μ.Σ. 

Τα αρμόδια Όργανα για την ίδρυση, οργάνωση και λει¬ 
τουργία των μεταπτυχιακών προγραμμάτων καθορίζο¬ 
νται στο άρθρο 31 κεφάλαιο ΣΤ του ν. 4485/4-8-2018. Σε 
επίπεδο τμήματος οικονομικών επιστημών του ΔΠΘ τα 
αρμόδια όργανα του προγράμματος του Μεταπτυχιακού 
Πρόγραμμα ΜΒΑτουΤμήματος Οικονομικών Επιστημών 
(Πρόγραμμα εφεξής) είναι: 

I. Η Συνέλευση του Τμήματος, η οποία έχει τις εξής 
αρμοδιότητες: 

α) εισηγείται στη Σύγκλητο δια της Επιτροπής Μετα¬ 
πτυχιακών Σπουδών της παραγράφου 5 του άρθρου 32 
του ν. 4485/2017 για την αναγκαιότητα ίδρυσης Π.Μ.Σ., 
σύμφωνα με το άρθρο 32, 
β) ορίζει τα μέλη των Συντονιστικών Επιτροπών, 
γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 
ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 
στ) ασκεί κάθε άλλη αρμοδιότητα που προβλέπεται 
από τις διατάξεις του Κεφαλαίου ΣΤ του ν. 4485/2017. 

II. Η Συντονιστική Επιτροπή (Σ.Ε.) του Π.Μ.Σ., η οποία 
απαρτίζεται από πέντε (5) μέλη Δ.Ε.Π. του Τμήματος, τα 
οποία έχουν αναλάβει μεταπτυχιακό έργο και εκλέγο¬ 
νται από τη Συνέλευση του Τμήματος για διετή θητεία. 


Η ΣΕ είναι αρμόδια για την παρακολούθηση και τον συ¬ 
ντονισμό της λειτουργίας του Π.Μ.Σ. Κατά τη λήξη της 
θητείας της Σ.Ε., με ευθύνη του απερχόμενου Διευθυντή, 
συντάσσεται αναλυτικός απολογισμός του ερευνητικού 
και εκπαιδευτικού έργου του Π.Μ.Σ., καθώς και των λοι¬ 
πών δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του Π.Μ.Σ. Ο απολογισμός κατατίθεται στο οικείο 
Τμήμα, στο οποίο ανήκει το Π.Μ.Σ.. 

III. Ο Διευθυντής του Π.Μ.Σ., είναι μέλος της Σ.Ε. και 
ορίζεται μαζί με τον αναπληρωτή του, με απόφαση της 
ΣυνέλευσηςτουΤμήματοςγια διετή θητεία. Προεδρεύει 
της Σ.Ε., είναι μέλος Δ.Ε.Π. πρώτης βαθμίδας ή της βαθμί¬ 
δας του αναπληρωτή, είναι του ιδίου ή συναφούς γνωστι¬ 
κού αντικειμένου με το γνωστικό αντικείμενο του Π.Μ.Σ. 
και ασκεί τα καθήκοντα που ορίζονται στο Κεφάλαιο ΣΤ 
του ν. 4485/2017 και στον Κανονισμό Μεταπτυχιακών 
Σπουδών. 

Ο Διευθυντής του Π.Μ.Σ. εισηγείται στα αρμόδια όργα¬ 
να του Ιδρύματος για κάθε θέμα που αφορά στην απο¬ 
τελεσματική λειτουργία του προγράμματος. 

Ο Διευθυντής δεν μπορεί να έχει περισσότερες από 
δύο (2) συνεχόμενες θητείες και δεν δικαιούται επιπλέον 
αμοιβή για το διοικητικό του έργο ως Διευθυντής. 

Ταυτόχρονα, μαζί με κάποιο ακόμα μέλος της συντο¬ 
νιστικής Επιτροπής έχει και τον ρόλο του σύμβουλου- 
καθηγητήγια τους φοιτητές του Προγράμματος. Ο ρόλος 
του σύμβουλου-καθηγητή είναι αποκλειστικά συμβου¬ 
λευτικός και υποστηρικτικός σε θέματα που σχετίζονται 
με την συμμετοχή των φοιτητών στο Πρόγραμμα. 

Άρθρο 7 

Κατηγορίες πτυχιούχων-υποψηφίων για 

φοίτηση στο ΠΜΣ 

Στο Π.Μ.Σ. γίνονται δεκτοί πτυχιούχοι Τμημάτων Οι¬ 
κονομικών Επιστημών, Διοίκησης Επιχειρήσεων, Μη¬ 
χανικών Πολυτεχνικών Σχολών και άλλων Τμημάτων 
συναφούς γνωστικού αντικειμένου Πανεπιστημίων της 
ημεδαπής και αναγνωρισμένων ομοταγών Ιδρυμάτων 
της αλλοδαπής καθώς και πτυχιούχοι τμημάτων ΑΤΕΙ 
συναφούς γνωστικού αντικειμένου. 

Τα μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π. που πληρούν τις προϋποθέσεις του πρώτου εδα¬ 
φίου της παραγράφου 1 του άρθρου 34 του ν. 4485/2017, 
μπορούν μετά από αίτησή τους να εγγραφούν ως υπε¬ 
ράριθμοι, και μόνο ένας κατ' έτος, σύμφωνα με τους ει¬ 
δικότερους όρους που προβλέπονται στον ν. 4485/2017, 
εφόσον υπηρετούν στοΤμήμα Οικονομικών Επιστημών 
του ΔΠΘ και ο τίτλος σπουδών και το έργο που επιτελούν 
στοΤμήμα είναι συναφές με το αντικείμενο του Π.Μ.Σ. 

Άρθρο 8 

Χρονική διάρκεια φοίτησης 

Η χρονική διάρκεια για την απονομή του Δ.Μ.Σ., ορίζε¬ 
ται σε τέσσερα (4) εξάμηνα. Ο ανώτατος επιτρεπόμενος 
χρόνος ολοκλήρωσης των σπουδών ορίζεται στα οκτώ 
(8) εξάμηνα. 




Τεύχος Β' 3045/27.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 9 

Διδακτικό Προσωπικό 

Τα μαθήματα του Προγράμματος διδάσκονται κατά 
κανόνα από μέλη ΔΕΠ του τμήματος Οικονομικών Επι¬ 
στημών του ΔΠΘ. Επιτρέπεται επίσης η ανάθεση διδα¬ 
σκαλίας μαθήματος ή μαθημάτων σε μέλη ΔΕΠ εκτός 
του τμήματος Οικονομικών Επιστημών καθώς και σε 
Ομότιμους καθηγητές και αφυπηρετήσαντα μέλη ΔΕΠ 
του τμήματος (παρ. 6 του άρθρου 36 του ν. 4485/2017). 
Επιπλέον η Συνέλευση του Τμήματος με απόφαση της, 
έχοντας υπόψη την εισήγηση του Διευθυντή του Π.Μ.Σ., 
μπορεί να καλέσει, ως επισκέπτες, καταξιωμένους επι¬ 
στήμονες που έχουν θέση ή προσόντα καθηγητή ή ερευ¬ 
νητή σε ερευνητικό κέντρο, ή επιστήμονες αναγνωρι¬ 
σμένου κύρους με εξειδικευμένες γνώσεις ή σχετική 
εμπειρία στο γνωστικό αντικείμενο του Π.Μ.Σ. από την 
ημεδαπή ή την αλλοδαπή, σύμφωνα με τα οριζόμενα 
στην παρ. 5 του άρθρου 36 του ν. 4485/2017. 

Η ανάθεση διδασκαλίας των μαθημάτων, σεμιναρίων 
και ασκήσεων του Π.Μ.Σ. αποφασίζεται από τη Συνέλευ¬ 
ση του Τμήματος ύστερα από εισήγηση τηςΣ.Ε. 

Τα μέλη ΔΕΠ του τμήματος Οικονομικών Επιστημών 
δεν μπορούν να διδάξουν περισσότερα από τρία (3) μα¬ 
θήματα στο Πρόγραμμα, και πάντα σύμφωνα και με τις 
διδακτικές τους υποχρεώσεις στα άλλα προγράμματα 
του Τμήματος. Οιαδήποτε εξαίρεση απαιτεί αιτιολογη¬ 
μένη απόφαση της συντονιστικής επιτροπής του ΠΜΣ. 

Άρθρο 10 

Διαδικασία Εισαγωγής στο Πρόγραμμα ΜΒΑ 

10.1. Διαδικασία Υποβολής Αιτήσεων 

Η Επιτροπή του Προγράμματος προβαίνει σε δημοσί¬ 
ευση σχετικών ανακοινώσεων στον τύπο και στον ιστό- 
τοπο του τμήματος (δυο φορές κάθε έτος) προς τους 
ενδιαφερομένους υποψήφιους για το Πρόγραμμα που 
προσδιορίζει: 

1. Τα απαραίτητα προσόντα των υποψηφίων για την 
εισαγωγή τους στο Πρόγραμμα. 

2. Την προθεσμία υποβολής των δικαιολογητικών. 

3. Τον γενικό τρόπο αξιολόγησης των υποψήφιων. 

4. Την διεύθυνση υποβολής των δικαιολογητικών. 

Η αίτηση υποβάλλεται σε ειδικό έντυπο που προ¬ 
μηθεύεται ο υποψήφιος είτε από την γραμματεία είτε 
μέσω του διαδικτυακού τόπου του Προγράμματος. Οι 
αιτήσεις και η επιλογή φοιτητών/φοιτητριών για το ΠΜΣ 
ΜΒΑ - Μ35ΐθΓ ίη Βυ5ίπθ55 ΑάηπίηίΞΐιτιΐίοη γίνονται σε δυο 
κύκλους: 

1. Α' Κύκλος: Μάιος 

2. Β' Κύκλος: Σεπτέμβριος 

10.2 Απαραίτητα δικαιολογητικά 

Οι υποψήφιοι του Προγράμματος πρέπει να καταθέ¬ 
τουν τα εξής δικαιολογητικά: 

Α. Έντυπη αίτηση. 

Β. Αναλυτικό βιογραφικό σημείωμα. 

Γ. Επίσημο αντίγραφο προπτυχιακού τίτλου σπουδών. 

Δ. Επικυρωμένο πιστοποιητικό αναλυτικής βαθμολο¬ 
γίας. 

Ε. Δύο συστατικές επιστολές από διδάσκοντες του 
προπτυχιακού κύκλου σπουδών του υποψήφιου, και 


εφόσον είναι δυνατόν και μία συστατική επιστολή από 
εργοδότη του υποψήφιου. 

ΣΤ. Αποδεικτικό αγγλικής γλώσσας 

Ζ. Έκθεση ενδιαφερόντων. 

Η. Αποδεικτικά επαγγελματικής εμπειρίας και άλλα 
πτυχία εάν υπάρχουν. 

Θ. Υπεύθυνη δήλωση του υποψηφίου για την μη συμ¬ 
μετοχή του σε άλλο προπτυχιακό ή μεταπτυχιακό πρό¬ 
γραμμα στην Ελλάδα ή το εξωτερικό. 

10.3. Διαδικασία Αξιολόγησης Υποψηφίων 

Η διαδικασία των υποψηφίων που έχουν προσκομί¬ 
σει τα δικαιολογητικά τους εμπρόθεσμα γίνεται σε τρεις 
φάσεις: 

Α. Πρώτη φάση: Η Επιτροπή του Προγράμματος αξιο¬ 
λογεί τις υποβληθείσες αιτήσεις και προκρίνει για συνέ¬ 
ντευξη τον σχετικό αριθμό υποψηφίων. Η αξιολόγηση γί¬ 
νεται δίνοντας έμφαση στον βαθμό πτυχίου (30%), στην 
συνάφεια και επίπεδο των προπτυχιακών σπουδών με 
το γνωστικό αντικείμενο του Προγράμματος (40%), στην 
επαγγελματική προϋπηρεσία (10%), στην έκθεση ενδια¬ 
φερόντων (5%), στα επιπλέον προσόντα (μεταπτυχιακά, 
παρακολούθηση σεμιναρίων, πρακτική εργασία, συμμε¬ 
τοχή στο πρόγραμμα ανταλλαγής φοιτητών Ει·35ΐτιυ5) 
(5%), και στην συνέντευξη (10%). 

Β. Δεύτερη φάση: Οι υποψήφιοι που έχουν προκριθεί 
για την φάση αυτή περνούν από συνέντευξη από μέλη 
της Επιτροπής του Προγράμματος. 

Γ. Τρίτη φάση: Η Σ.Ε.του Προγράμματος συνεδριάζει 
(σε ολομέλεια) και καταρτίζει την λίστα των υποψηφίων 
που εισηγείται να εισαχθούν στο Πρόγραμμα όπως επί¬ 
σης και λίστα επιλαχόντων που δεν ξεπερνά το 20% των 
θέσεων φοίτησης στο Πρόγραμμα. 

Στην περίπτωση ισοβαθμίας στην τελευταία θέση του 
πίνακα επιλογής των επιτυχόντων υποψηφίων γίνεται 
εισαγωγή όλων των ισοβαθμησαντων ως υπεράριθμων. 

Άρθρο 11 

Πρόγραμμα Μαθημάτων 

Το πρόγραμμα των μαθημάτων και κάθε ακαδημαϊκή 
δραστηριότητα ορίζεται και προσαρμόζεται από την Σ.Ε. 
του ΠΜΣ. 

Όλα τα μαθήματα έχουν ταυτόχρονα θεωρητικό και 
εργαστηριακό χαρακτήρα και συνεπικουρούνται από το 
εργαστήριο «Θεωρίας Αποφάσεων και Οικονομικής Ανά¬ 
λυσης» του τμήματος Οικονομικών Επιστημών του ΔΠΟ. 

Κάθε ακαδημαϊκό εξάμηνο διαρκεί δέκα (10) εβδομά¬ 
δες. Η αναπλήρωση μαθημάτων πραγματοποιείται εντός 
του ακαδημαϊκού εξαμήνου και μετά από ενημέρωση 
του διευθυντή του ΠΜΣ. 

Το σύνολο των πιστωτικών μονάδων (ΕΈΤ5) που απαι¬ 
τούνται για την απόκτηση του ΔΜΣ ανέρχονται σε 120. 

Τα προσφερόμενα μαθήματα διακρίνονται σε μαθήμα¬ 
τα κορμού και σε μαθήματα επιλογής/κατεύθυνσης. Οι 
φοιτητές του Προγράμματος Μεταπτυχιακών Σπουδών 
πρώτου επιπέδου πρέπει να παρακολουθήσουν κατά 
τη διάρκεια των σπουδών τους συνολικά δεκατρία (13) 
μαθήματα..Το πρόγραμμα μαθημάτων έχει ως εξής: 

Α' Εξάμηνο 

ΜΑΘΗΜΑΤΑ κορμού για όλες τις κατευθύνσεις 

Α/Α 

Τίτλος Μαθήματος 

Ε(ΙΤ5 

1 . 

Θεωρία και Πολιτική Διεθνούς Εμπορίου 

7,5 

2. 

Διεθνή Χρηματοοικονομικά 

7,5 

3. 

Συστήματα Υποστήριξης Αποφάσεων και Διοίκησης 

7,5 

4. 

Ανάλυση Δεδομένων 

7,5 

ΣΥΝΟΛΟ 


30 


α) Για την κατεύθυνση: Γενική Διοίκηση (ΟθπθιέΙ Μθηθςθίτίθηΐ) 


Β'Εξάμηνο 

Α/Α 

Τίτλος Μαθήματος 

Ε(ΙΤ5 

1. 

Διεθνής Χρηματοδοτική και Τραπεζική 

5,5 

2. 

Διοικητική Λογιστική 

5,5 

3. 

Μέθοδοι Διοίκησης και Πρόβλεψης 

6 

4. 

Πολυεθνικές Επιχειρήσεις 

5,5 

5. 

Μάθημα Επιλογής 

1. Κανονιστικό πλαίσιο του διεθνούς εμπορίου 

7,5 

2. Οικονομικά των μη- κερδοσκοπικών οργανισμών 

3. Διαχείριση κινδύνων 

4. Μεταφορές και Ναυτιλία 

ΣΥΝΟΛΟ 


30 

Γ' Εξάμηνο 

Α/Α 

Τίτλος Μαθήματος 

Ε(ΙΤ5 

1. 

Διεθνές ΜθΐΊςθΐίης 

7,5 

2. 

Διεθνές ΜθΠΒςθίτίθηΐ και Στρατηγική 

7,5 

3. 

Επιχειρηματικό σχέδιο 

7,5 

4. 

Θεωρία Παιγνίων (Μάθημα Επιλογής Κατεύθυνσης) 

7,5 

ΣΥΝΟΛΟ 


30 

Δ'Εξάμηνο 

Ε(ΙΤ5 


Συγγραφή Διπλωματικής Εργασίας 

30 


β) Για την κατεύθυνση: Διεθνής Τραπεζική και Χρηματοοικονομικά (ΙηΐβΓΠ3ΐϊοπ3ΐ ΒθηΚίης 3ηά Ρίηθπςθ) 


Β'Εξάμηνο 

Α/Α 

Τίτλος Μαθήματος 

Ε(ΙΤ5 

1 . 

Διεθνής Χρηματοδοτική και Τραπεζική 

5,5 

2. 

Διοικητική Λογιστική 

5,5 

3. 

Μέθοδοι Διοίκησης και Πρόβλεψης 

6 

4. 

Πολυεθνικές Επιχειρήσεις 

5,5 

5. 

Διαχείριση Κινδύνων (Μάθημα Επιλογής 

7,5 

Κατεύθυνσης) 

ΣΥΝΟΛΟ 


30 

Γ' Εξάμηνο 

Α/Α 

Τίτλος Μαθήματος 

Ε(ΙΤ5 

1 . 

Διεθνές Μθΐ-Κθΐίηρ 

7,5 

2. 

Διεθνές ΜθΠθρθίτίθηΐ και Στρατηγική 

7,5 

3. 

Επιχειρηματικό σχέδιο 

7,5 

4. 

Μάθημα Επιλογής 

1 .Διεθνές Δίκαιο των Οικονομικών 

Σχέσεων 

7,5 

2.Δίκαιο του ελεύθερου 
ανταγωνισμού της Ε.Ε. 

3.Διαχείρηση Ανθρώπινου 

Δυναμικού (ΗυιτίΒπ Ρθεουιτθε) 

4.Θεωρία Παιγνίων 

ΣΥΝΟΛΟ 


30 

Δ'Εξάμηνο 

Ε(ΙΤ5 


Συγγραφή Διπλωματικής Εργασίας 

30 


γ) Για την κατεύθυνση: Μεταφορές και Ναυτιλία (Τΐ'Βηεροΐ'ΐθΐίοη & δΜρρίηρ) 


Β'Εξάμηνο 

Α/Α 

Τίτλος Μαθήματος 

Ε(ΙΤ5 

1 . 

Διεθνής Χρηματοδοτική καιΤραπεζική 

5,5 

2. 

Διοικητική Λογιστική 

5,5 

3. 

Μέθοδοι Διοίκησης και Πρόβλεψης 

6 

4. 

Πολυεθνικές Επιχειρήσεις 

5,5 

5. 

Μεταφορές και Ναυτιλία (Μάθημα Επιλογής 

Κατεύθυνσης) 

7,5 

ΣΥΝΟΛΟ 


30 


Γ' Εξάμηνο 


Α/Α 

Τίτλος Μαθήματος 

Ε(ΙΤ5 

1 . 

Διεθνές Μθΐ-Κθΐίηρ 

7,5 

2. 

Διεθνές ΜθΠθρθίτίθηΐ και Στρατηγική 

7,5 

3. 

Επιχειρηματικό σχέδιο 

7,5 

4. 

Μάθημα 

Επιλογής 

1. Διεθνές Δίκαιο των Οικονομικών Σχέσεων 

7,5 

2. Δίκαιο του ελεύθερου ανταγωνισμού της Ε.Ε. 

3. Διαχείριση Ανθρώπινου Δυναμικού (Ηυιηθη Κθεουιτθε) 

4. θεωρία Παιγνίων 

ΣΥΝΟΛΟ 


30 

Δ'Εξάμηνο 

Ε(ΙΤ5 


Συγγραφή Διπλωματικής Εργασίας 

30 

Η τροποποίηση και η ανακατανομή των μαθημάτων 
στα εξάμηνα μπορεί να γίνεται με αποφάσεις της Συνέ¬ 
λευσης του Τμήματος κατόπιν εισηγήσεως της Σ.Ε. και 
στα πλαίσια του Κανονισμού Μεταπτυχιακών Σπουδών. 

Άρθρο 12 

Αριθμός εισακτέων 

Ο αριθμός εισακτέων στο Π.Μ.Σ. ορίζεται κατ' ανώτατο 
όριο σε τριάντα πέντε (35) κατ' έτος και συμπεριλαμβάνει 
έως 30% εισακτέους χωρίς τέλη φοίτησης σύμφωνα με το 
άρθρο 35 και άλλες συναφείς διατάξεις του ν. 4485/2017. 

Άρθρο 13 

Όροι φοίτησης 

Οι φοιτητές του Προγράμματος είναι υποχρεωμένοι: 

1. Να παρακολουθούν κανονικά και ανελλιπώς τα μα¬ 
θήματα και εργαστήρια του Προγράμματος και να υπο¬ 
γράφουν το παρουσιολόγιο. 

2. Να υποβάλλουν μέσα στις προβλεπόμενες ημερο¬ 
μηνίες τις απαιτούμενες εργασίες για το κάθε μάθημα. 

3. Να προσέρχονται στις προβλεπόμενες εξετάσεις. 

4. Να καταβάλουν τα δίδακτρα που προβλέπονται στις 
προκαθορισμένες ημερομηνίες. 

5. Να σέβονται και να τηρούν τις αποφάσεις των ορ¬ 
γάνων του Προγράμματος του Τμήματος Οικονομικών 
Επιστημών και του Πανεπιστημίου καθώς και την ακα¬ 
δημαϊκή δεοντολογία. 

Η παρακολούθηση όλων των ακαδημαϊκών δραστη¬ 
ριοτήτων (δηλ. παραδόσεις μαθημάτων, εργαστήρια, 
σεμινάρια, διαλέξεις από επισκέπτες, και όποιες άλλες 
δραστηριότητες προβλέπονται σε κάθε μάθημα του 
Προγράμματος) στα πλαίσια του Προγράμματος είναι 
υποχρεωτική για τους φοιτητές του Προγράμματος. 

Άρθρο 14 

Διαγραφή μεταπτυχιακών φοιτητών 
Για θέματα επανεξέτασης μαθημάτων σε οφειλόμενα 
μαθήματα ή διαγραφής αποφαίνεται η Συνέλευση του 
Τμήματος μετά από πρόταση της Συντονιστικής Επιτρο¬ 
πής, η οποία αποφασίζει για τους όρους της επανεξέτα¬ 
σης και τους λόγους διαγραφής. 

Αόγοι διαγραφής είναι: 

α) η μη επαρκής πρόοδος του μεταπτυχιακού φοιτητή 
(η οποία τεκμηριώνεται με μη συμμετοχή στην εκπαιδευ¬ 
τική διαδικασία, δηλαδή παρακολουθήσεις, εξετάσεις), 
β) η πλημμελής εκπλήρωση λοιπών υποχρεώσεων που 
ορίζονται από τον παρόντα Κανονισμό, 
γ) συμπεριφορά που προσβάλλει την ακαδημαϊκή δε¬ 
οντολογία, όπως π.χ. η λογοκλοπή, 
δ) αίτηση του/της ίδιου/ας του μεταπτυχιακού φοιτητή, 
ε) υπέρβαση του ανώτατου επιτρεπόμενου χρόνου 
φοίτησης όπως ορίζεται από τον παρόντα κανονισμό. 

Άρθρο 15 

Πρόγραμμα Σπουδών-Έλεγχος Γνώσεων 
Η αξιολόγηση των μαθημάτων γίνεται με γραπτή ή 
προφορική εξέταση, εργασία, παρουσίαση, αναφορά 
(γθρογϊ) ή συνδυασμό των παραπάνω. Η ακριβής μορφή 
της αξιολόγησης καθορίζεται από τον/την διδάσκοντα/ 
ουσα ή τους/τις διδάσκοντες/ουσες σε σχέση και με τη 
φύση του κάθε μαθήματος. 


Οι όροι αξιολόγησης σε κάθε μάθημα γνωστοποιούνται 
κατά την έναρξη της διδασκαλίας του μαθήματος από 
το μέλος ΔΕΠ - υπευθύνου/συντονιστή του μαθήματος. 

Για τα μαθήματα στα οποία η αξιολόγηση γίνεται με 
ασκήσεις ή/και τελική γραπτή εξέταση ισχύουν τα πα¬ 
ρακάτω: 

1) Τα μαθήματα του χειμερινού εξαμήνου εξετάζονται 
τον Φεβρουάριο (1 η εξεταστική) και τον Σεπτέμβριο (2η 
εξεταστική). 

2) Τα μαθήματα του εαρινού εξαμήνου εξετάζονται 
τον Ιούνιο (1η εξεταστική) και τον Σεπτέμβριο (2η εξε¬ 
ταστική). 

Η βαθμολογική κλίμακα για την αξιολόγηση της επί¬ 
δοσης των μεταπτυχιακών φοιτητών/τριών ορίζεται από 
το μηδέν (0) ως το δέκα (10) και συγκεκριμενοποιείται 
ως εξής: 

Άριστα από οκτώ και πενήντα (8,50) μέχρι δέκα (10), 

Αίαν καλώς από έξι και πενήντα (6,50) ως και οκτώ και 
σαράντα εννέα (8,49), 

Καλώς από πέντε (5) ως και έξι και σαράντα εννέα 
(6,49). 

Ως βαθμός ελάχιστης επιτυχημένης εξέτασης σε κάθε 
μάθημα ορίζεται το πέντε (5) και ως υψηλότερος το 
δέκα (10). Ο βαθμός αυτός μπορεί να αποτελείται από 
τα αποτελέσματα στις γραπτές ή προφορικές εξετάσεις 
του σχετικού μαθήματος ή/και από τα αποτελέσματα 
σε αναθέσεις εργασιών ή άλλου είδους εξέταση κατά 
τη διάρκεια του έτους ανάλογα με την κρίση του διδά¬ 
σκοντος. Η ίδια βαθμολογική κλίμακα ισχύει και για τις 
μεταπτυχιακές εργασίες. 

Δεν επιτρέπεται η επαναληπτική εξέταση προκειμένου 
ο φοιτητής να βελτιώσει τη βαθμολογία του. 

Ο βαθμός του Δ.Μ.Σ. καθορίζεται ως εξής: οι βαθμοί 
των μαθημάτων κάθε εξαμήνου μετράνε στο 25% της 
τελικής βαθμολογίας (συνολικά 75% για τα τρία εξάμηνα 
διδασκαλίας) και 25% ο βαθμός της Πτυχιακής Εργασίας. 

Ο βαθμόςτου Δ.Μ.Σ. με ευθύνη της Γραμματείας κατα- 
χωρείται στον ατομικό φάκελο του φοιτητή. 

Άρθρο 16 

Εκπόνηση Διπλωματικής εργασίας 

16.1. Με το πέρας της εξεταστικής περιόδου του Γ' 
εξαμήνου, οι διδάσκοντες του Προγράμματος προτεί¬ 
νουν θέματα για την διπλωματική εργασία των φοιτού- 
ντων στο Πρόγραμμα.Ταυτόχρονα, οι φοιτητές μπορούν 
από κοινού με κάποιον καθηγητή του Προγράμματος 
να επιλέξουν το θέμα της διπλωματικής τους εργασία η 
οποία εκπονείται κατά την διάρκεια του Δ' Εξαμήνου των 
σπουδών τους στο Πρόγραμμα. Συνεπώς, μέχρι την 20η 
Απριλίου θα πρέπει κάθε φοιτητής να έχει προσκομίσει 
στην γραμματεία του Προγράμματος προκαταρκτικό 
περίγραμμα έρευνας για την διπλωματική του εργασία 
όπου θα προσδιορίζεται το θέμα της εργασίας. Κατά την 
διάρκεια του Δ' Εξαμήνου ο φοιτητής σε συνεργασία 
με τον επιβλέποντα καθηγητή εκπονεί την διπλωματική 
εργασία. Όλες οι διπλωματικές εργασίες παρουσιάζο¬ 
νται προς αξιολόγηση στην Συντονιστική Επιτροπή του 
Προγράμματος. Ο κάθε καθηγητής μπορεί να επιβλέπει 

το μέγιστο πέντε (5) διπλωματικές εργασίες το χρόνο 
εκτός και αν υπάρξει διαφορετική συμφωνία ανάμεσα 
στον καθηγητή και την συντονιστική Επιτροπή για συ¬ 
γκεκριμένους λόγους. 

Η παρουσίαση της Μεταπτυχιακής Διπλωματικής 
Εργασίας υποστηρίζεται ενώπιον της Τριμελούς Εξετα¬ 
στικής Επιτροπής σε ημερομηνία και τόπο που ορίζεται 
από τη Σ.Ε. 

Κατά την παρουσίαση - υποστήριξη της ΜΔΕ, η Εξετα¬ 
στική Επιτροπή συντάσσει και υπογράφει Πρακτικό Δημό¬ 
σιας Παρουσίασης της ΜΔΕ στο οποίο αναγράφονται τυ¬ 
χόν παρατηρήσεις ή σχόλια καθώς και ο τελικός βαθμός. 

Στην περίπτωση αρνητικής κρίσης υπάρχει η δυνα¬ 
τότητα επανα-υποβολήςτης μετά από δύο μήνες, αφού 
βελτιώσει την εργασία ο μεταπτυχιακός φοιτητής σύμ¬ 
φωνα με τις παρατηρήσεις της επιτροπής. 

Πλήρες αντίγραφο της Διπλωματικής Εργασίας (μαζί 
με τυχόν διορθώσεις ή συμπληρώσεις) υποβάλλεται, 
μετά την αποδοχή της, στη βιβλιοθήκη του Δ.Π.Θ. και σε 
ηλεκτρονική μορφή στο ηλεκτρονικό αρχείο που διατη¬ 
ρείται στο Τμήμα. Οι Διπλωματικές εργασίες αποτελούν 
ιδιοκτησία του Π.Μ.Σ., το οποίο διατηρεί το δικαίωμα 
της χρήσης και αναπαραγωγής τους για διδακτικούς και 
ερευνητικούς σκοπούς. 

16.2 Οποιαδήποτε παράταση πέραν των δύο ετών κα¬ 
νονικών σπουδών, για την υποβολή της διπλωματικής, 
απαιτεί έγγραφο αιτιολογημένο αίτημα στην Γραμματεία, 
την σύμφωνη γνώμη του επιβλέποντος καθηγητή, την 
σύμφωνη γνώμη του διευθυντή του ΠΜΣ, και την έγκρι¬ 
ση της Σ.Ε. επιτροπής του ΠΜΣ. 

Άρθρο 17 
Λογοκλοπή 

Ο μεταπτυχιακός φοιτητής καταθέτοντας οποιαδήπο¬ 
τε μεταπτυχιακή εργασία είναι υποχρεωμένος να ανα¬ 
φέρει αν χρησιμοποίησε το έργο και τις απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου άλλου, καθώς και η χρησιμοποίηση εργασίας 
άλλου χωρίς τη δέουσα αναφορά. Η παράθεση οποιοσ¬ 
δήποτε υλικού τεκμηρίωσης, χωρίς σχετική αναφορά, 
μπορεί να στοιχειοθετήσει απόφαση της Συνέλευσης 
του Τμήματος για διαγραφή του. 

Στις παραπάνω περιπτώσεις, μετά από αιτιολογημένη 
εισήγηση του επιβλέποντος Καθηγητή, η Συνέλευση του 
Τμήματος μπορεί να αποφασίσει τη διαγραφή του. 

Οποιοδήποτε παράπτωμα ή παράβαση ακαδημαϊκής 
δεοντολογίας παραπέμπεται για κρίση στην Συντονι¬ 
στική Επιτροπή του Π.Μ.Σ. Η τελευταία εισηγείται για 
την αντιμετώπιση του προβλήματος στη Συνέλευση του 
Τμήματος όπου λαμβάνεται και η τελική απόφαση. 

Άρθρο 18 
Αποφοίτηση 

Η φοίτηση στο πρόγραμμα θεωρείται ότι λήγει με την 
ολοκλήρωση της συγγραφής, της δημόσιας παρουσία¬ 
σης και της έγκρισης της μεταπτυχιακής διπλωματικής 
εργασίας. Για να αποφοιτήσει κάποιος φοιτητής από το 
Πρόγραμμα θα πρέπει: 


1. Να έχει τελειώσει με επιτυχία όλα τα μαθήματα/ερ- 
γαστήριατου Προγράμματος, υποχρεωτικά και επιλογής, 
όπως επίσης και την διπλωματική εργασία. 

2. Να έχει εκπληρώσει όλες τις χρηματοοικονομικές 
του υποχρεώσεις προς το Πρόγραμμα. 

3. Να έχει επιστρέφει όλα τα βιβλία/περιοδικά που έχει 
δανειστεί από την βιβλιοθήκη. 

Άρθρο 19 

Αξιολόγηση του Προγράμματος 

Στο τέλος κάθε μαθήματος οι φοιτητές αξιολογούν το 
μάθημα και τον διδάσκοντα καθηγητή. 

Άρθρο 20 

Δικαιώματα και παροχές φοιτητών 

Οι μεταπτυχιακοί φοιτητές έχουν άλατα δικαιώματα, τις 
παροχές και τις διευκολύνσεις που προβλέπονται και για 
τους φοιτητές του πρώτου κύκλου σπουδών πληντου δι¬ 
καιώματος παροχής δωρεάν διδακτικών συγγραμμάτων. 

Άρθρο 21 

Τέλη φοίτησης 

Οι μεταπτυχιακοί φοιτητές υποχρεούνται στην κατα¬ 
βολή τελών φοίτησης. Τα τέλη φοίτησης ορίζονται σε 
3.000 ευρώ για την διετία και καταβάλλονται σε δύο δό¬ 
σεις που είναι 50% με την εγγραφή στο πρόγραμμα και 
50% με την έναρξη του δεύτερου ακαδημαϊκού έτους. 

Η καταβολή των διδάκτρων γίνεται στον Ειδικό Λογα¬ 
ριασμό Κονδυλίων Έρευνας (Ε.Λ.Κ.Ε.) του Δ.Π.Θ. ο οποίος 
είναι αρμόδιος για τη διαχείρισή τους. 

Άρθρο 22 

Υποτροφίες 

Χορηγούνται υποτροφίες ή βραβεία αριστείας σε 
μεταπτυχιακούς φοιτητές, σύμφωνα με απόφαση της 
Συνέλευσης του Τμήματος κατόπιν εισηγήσεωςτηςΣ.Ε. 

Το ύψος των υποτροφιών, τα δικαιολογητικά, η διαδι¬ 
κασία χορήγησης υποτροφιών και οι υποχρεώσεις και τα 
δικαιώματα των υποτρόφων καθορίζονται με εισήγηση 
της ΣΕ του τμήματος. 

Άρθρο 23 

Υλικοτεχνική υποδομή 

Το Τμήμα διαθέτει κτιριακό συγκρότημα στην Πανε- 
πιστημιούπολη της Κομοτηνής, το οποίο περιλαμβάνει 
τέσσερις (4) αμφιθέατρα διδασκαλίας πλήρως εξοπλι¬ 
σμένα με εποπτικά και ηλεκτρονικά μέσα, (2) αίθουσες 
διδασκαλίας πλήρως εξοπλισμένες με εποπτικά και ηλε¬ 
κτρονικά μέσα, εργαστήριο του Π.Μ.Σ. δέκα πέντε (15) 
θέσεων εργασίας με δίκτυο ηλεκτρονικών υπολογιστών, 
βιβλιοθήκη του Πανεπιστημίου και αναγνωστήριο. Στη 
διάθεση του Τμήματος έχει τεθεί από τη διοίκηση του 
Δημοκρίτειου Πανεπιστημίου το Κεντρικό Αμφιθέατρο 
της Πανεπιστημιούποληςγιατην εξυπηρέτηση εκπαιδευ¬ 
τικών σκοπών, και τη διεξαγωγή ημερίδων και συνεδρίων. 

Άρθρο 24 

Δίπλωμα Μεταπτυχιακών Σπουδών (Δ.Μ.Σ.) 

Ο τίτλος του Δ.Μ.Σ. είναι δημόσιο έγγραφο. Ο τύπος 
του ορίζεται με απόφαση της Συγκλήτου και υπογρά- 




38620 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3045/27.07.2018 


φεται από τον Πρύτανη, τον Πρόεδρο του Τμήματος 
και τον/την Γραμματέα του Τμήματος ή τους νόμιμους 
αναπληρωτές τους. 

Στον απόφοιτο του Π.Μ.Σ. μπορεί να χορηγείται, πριν 
από την απονομή, βεβαίωση ότι έχει περατώσει επιτυχώς 
την παρακολούθηση του Προγράμματος. 

Στο Δίπλωμα Μεταπτυχιακών Σπουδών επισυνά¬ 
πτεται Παράρτημα Διπλώματος σε σχέση με το οποίο 
ισχύουν οι ρυθμίσεις του άρθρου 15 του ν. 3374/2005 
και της υπουργικής απόφασης Φ5/89656/ΒΕ/13-8-2007 
(Β' 1466) και το οποίο αποτελεί ένα επεξηγηματικό έγ¬ 
γραφο που παρέχει πληροφορίες σχετικά με την φύση, 
το επίπεδο, το γενικότερο πλαίσιο εκπαίδευσης, το περιε¬ 
χόμενο και το καθεστώς των σπουδών, οι οποίες ολοκλη¬ 
ρώθηκαν με επιτυχία και δεν υποκαθιστά τον επίσημο 
τίτλο σπουδών ή την αναλυτική βαθμολογία μαθημάτων 
που χορηγεί το Δ.Π.Θ. 

Άρθρο 25 

Διοικητική Υποστήριξη 

Το Τμήμα οικονομικών επιστημών αναλαμβάνει τη 
διοικητική υποστήριξη του Προγράμματος. 


Οι διοικητικοί υπάλληλοι που υποστηρίζουν το Π.Μ.Σ. 
εκτός ωρών εργασίας τους στο Πανεπιστήμιο, καθώς και 
αυτοί στους οποίους έχει ανατεθεί έργο σχετικά με τα 
Π.Μ.Σ., δύνανται να αμείβονται για πρόσθετη εργασία 
(πέραν των συμβατικών τους υποχρεώσεων της κύριας 
απασχόλησης) που παρέχουν. 

Άρθρο 26 

Έσοδα-Διαχείριση εσόδων ΠΜΣ 
Η οικονομική διαχείριση κάθε Π.Μ.Σ. αποτελεί ξεχω¬ 
ριστό έργο που υλοποιείται από τον Ειδικό Άογαριασμό 
Κονδυλίων Έρευνας του Δημοκρίτειου Πανεπιστημίου 
Θράκης και γίνεται σύμφωνα με τους σκοπούς του Π.Μ.Σ. 
και το νομικό πλαίσιο λειτουργίας του Ειδικού Άογαρια- 
σμού Κονδυλίων Έρευνας του Δ.Π.Θ. 

Άρθρο 27 

Μεταβατικές και Ειδικές διατάξεις 

Οποιοδήποτε θέμα προκόψει στο μέλλον που δεν 
καλύπτεται από την σχετική νομοθεσία ή τον παρόντα 
Κανονισμό Μεταπτυχιακών Σπουδών, θα αντιμετωπιστεί 
με αποφάσεις της Συνέλευσης του Τμήματος. 

ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού 
Μεταπτυχιακών Σπουδών) 

1) Τύπος Διπλώματος Μεταπτυχιακών Σπουδών (Δ.Μ.Σ.) των 
Π.Μ.Σ. του Δ.Π.Θ. 

2) Τύπος Πιστοποιητικού ολοκλήρωσης Μεταπτυχιακών 
Σπουδών 

3 ) Τύπος Βεβαίωσης Αναλυτικής Βαθμολογίας Μεταπτυχιακού 
Φοιτητή Π.Μ.Σ. Τμήματος του Δ.Π.Θ. 

4 ) Απονομή Διπλώματος Μεταπτυχιακών Σπουδών. Τελετή 
ανακήρυξης (Σχέδιο) 

1. Τύπος Διπλώματος Μεταπχυγιακών Σπουδών (Δ.Μ.Σ.) Π.Μ.Σ. του Δ.Π.Θ. 

ΕΛΛΗΝΙΚΗ ΔΗΜΟΚΡΑΤΙΑ 


ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 

ΤΜΗΜΑ (όνομα Τμήματος) 

ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 


(κύριο επιστημονικό αντικείμενο) 

Ο/Η (ονοματεπώνυμο) ΙΟΙ) (πατρώνυμο) από (όνομα πόλης) πτυχίούχος ΙΟΙ) 
Τμήματος (όνομα Τμήματος) μετά την επιτυχή παρακολούθηση των 
μαθημάτων του Προγράμματος Μεταπτυχιακών Σπουδών με 
τίτλο (τίτλος π.μ.ς.) του Τμήματος (όνομα Τμήματος) του Δημοκριτείου 
Πανεπιστημίου Θράκης και την ολοκλήρωση των προβλεπόμενων 
από το νόμο δοκιμασιών στις (ημερομηνία), κρίθηκε άξιος/α του 
Διπλώματος Μεταπτυχιακών Σπουδών, στην Κατεύθυνση 

(ονομασία Κατεύθυνσης) με το βαθμό: 


«ΑΡΙΣΤΑ» εννέα (9) 

Σε πίστωση των ανωτέρω 
εκδίδεται το παρόν δίπλωμα 


Πόλη (όνομα πόλης) Ημερομηνία (ημέρα-μήνας-έτος) 


Ο ΠΡΥΤΑΝΗΣ 
ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 


Ο ΠΡΟΕΔΡΟΣ ΤΟΥ ΤΜΗΜΑΤΟΣ 

(όνομα Τμήματος) 

ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 


Ο ΓΡΑΜΜΑΤΕΑΣ 
ΤΟΥ ΤΜΗΜΑΤΟΣ (όνομα Τμήματος) 

ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 

2.Τύπος Πιστοποιητικού ολοκλήρωσής Μεταπτυγιακών Σπουδών 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 

ΤΜΗΜΑ (όνομα Τμήματος) 

ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΠΙΣΤΟΠΟΙΗΤΙΚΟ ΟΛΟΚΛΗΡΩΣΗΣ ΣΠΟΥΔΩΝ 

Πιστοποιείται ότι: 

Στον/ην κύριο/κυρία ( Όνομα Επώνυμο Πατρώνυμο του μεταπτυχιακού 
φοιτητή/τριας) 01710 (όνομα πόλης), ΠτυχίούχΟ (όνομα Τμήματος) ΙΟΙ) 
Πανεπιστημίου (όνομα Πανεπιστημίου), μετά τη νόμιμη διαδικασία 
και αφού εξεπλήρωσε επιτυχώς όλες τις υποχρεώσεις του/της, 
στα πλαίσια του Προγράμματος Μεταπτυχιακών Σπουδών του 
Τμήματός μας, απονεμήθηκε το Δίπλωμα Μεταπτυχιακών 
Σπουδών του Προγράμματος Μεταπτυχιακών Σπουδών με 
τίτλο (όνομα π.μ.ς.) του Τμήματος (όνομα Τμήματος) του 
Δημοκριτείου Πανεπιστημίου Θράκης, στην Κατεύθυνση 

(ονομασία Κατεύθυνσης), με το βαθμό 

«ΑΡΙΣΤΑ» 

Οκτώ και εβδομήντα εκατοστά (8,70) 

Το παρόν έχει θέση αντιγράφου Διπλώματος Μεταπτυχιακού 
Σπουδών. 

Το πιστοποιητικό αυτό, το οποίο ζήτησε ο 
ενδιαφερόμενης/όμενη, του/της χορηγείται για κάθε νόμιμη 
χρήση. 

Πόλη (όνομα πόλης) Ημερομηνία (ημέρα-μήνας-έτος) 

Ο/Η Γραμματέας του Τμήματος 

(υπογραφή-σφραγίδα) 

3.Τύπος Βεβαίωσης Αναλυτικής Βαθμολογίας Μεταπτυγιακού Φοιτητή 

Π.Μ.Σ. Τμήματος του Α.Π.Θ. 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 

ΤΜΗΜΑ (όνομα Τμήματος) 

Πόλη. 

Αριθ. Πρωτ. 

ΒΕΒΑΙΩΣΗ 

Βεβαιώνεται ότι ο/η κύριος/κυρία ( Όνομα Επώνυμο Πατρώνυμο) 
Πτυχιούχος του (Τμήμα Σχολή Πανεπιστήμιο), ο οποίος είχε εισαχθεί το 
ακαδημαϊκό έτος (αναγραφή ακ. έτους) στο Π.Μ.Σ. του Τμήματος (όνομα 
Τμήματος) της Σχολής (όνομα Σχολής) του Δημοκριτείου Πανεπιστημίου 
Θράκης με τίτλο (τίτλος Π.Μ.Σ.) διάρκειας (αναγραφή διάρκειας Π.Μ.Σ.), 
εξετάσθηκε επιτυχώς στα π.χ. οκτώ (8) απαιτούμενα μεταπτυχιακά 
μαθήματα της Κατεύθυνσης (ονομασία Κατεύθυνσης) και έλαβε την 
παρακάτω βαθμολογία σε κάθε μάθημα: 

Α/Α ΜΑΘΗΜΑ Δ.Μ. Π.Μ. ΒΑΘΜΟΣ ΕΞΑΜΗΝΟ 

1. 

2 . 

3 . 

4 . 

5 . 

6 . 

7 . 

8 . 


π.χ. Δέκα (10) 

Ο/Η ανωτέρω στις ημερομηνία) ανέπτυξε τη Μεταπτυχιακή 
Διπλωματικής Εργασίας (Μ.Δ.Ε.) του/της δημοσία ενώπιον της αρμόδιας 
Εξεταστικής Επιτροπής, η οποία την ενέκρινε, τη βαθμολόγησε με το βαθμό 
(αναγραφή βαθμού) και πρότεινε την απονομή στον/ην ανωτέρω του 
Διπλώματος Μεταπτυχιακών Σπουδών του Τμήματος (όνομα Τμήματος) της 
Σχολής (όνομα Σχολής) του Δημοκρίτειου Πανεπιστημίου Θράκης στην 
Κατεύθυνση (ονομασία Κατεύθυνσης). 

Ο Γενικός Μέσος Όρος βαθμολογίας του/της ανωτέρω (με ακρίβεια 
δύο δεκαδικών ψηφίων) λαμβάνοντας υπόψη της διδακτικές μονάδες των επί 
μέρους μαθημάτων (αριθμός διδακτικών μονάδων μαθημάτων) καί της 
Μεταπτυχιακής Διπλωματικής Εργασίας ( αριθμός διδακτικών μονάδων 
διπλωματικής) είναι: 

«ΑΡΙΣΤΑ» 

Η παρούσα βεβαίωση χορηγείται ύστερα από αίτηση του/της 
ενδιαφερομένου/ενδιαφερομένης για κάθε νόμιμη χρήση. 


Πόλη (όνομα πόλης) Ημερομηνία (ημέρα-μήνας-έτος) 


Με εντολή Πρύτανη 
Ο/Η Γ ραμματέας 
του Τμήματος 

(υπογραφή-σφραγίδα) 


4. Απονομή Μεταπτυγιακού Διπλώματος Ειδίκευσης. Τελετή ανακήρυξης (Σγέδιο) 

Η ανακήρυξη του/της μεταπτυχιακού/ής φοιτητή/τριας ως 
αξίου του Διπλώματος Μεταπτυχιακών Σπουδών εκάστου 
Τμήματος και η απονομή στον ίδιο του Διπλώματος αυτού 
γίνεται σε ειδική τελετή που πραγματοποιείται στο αρμόδιο 
Τμήμα. 

Η απονομή του Διπλώματος Μεταπτυχιακών Σπουδών 
(Δ.Μ.Σ.) γίνεται παρουσία του Πρύτανη του Δ.Π.Θ., ή, όταν 
αυτός κωλύεται, παρουσία ενός εκ των Αντιπρυτάνεων. 

Κατά την τελετή της απονομής του Δ.Μ.Σ. στον/στην 
υποψήφιο/α αναγιγνώσκεται από τον Πρόεδρο του Τμήματος 
το πρακτικό της Εξεταστικής Επιτροπής και στη συνέχεια ο 
Πρόεδρος του Τμήματος αναγιγνώσκει τα παρακάτω: 


«Ο/Η.(Ονοματεπώνυμο) 

.πτυχιούχος 

του.(Τμήμα, Σχολή, Πανεπιστήμιο) 

. συνέταξεν Μεταπτυχιακήν Διατριβήν 

(Μ.Δ.) ή επιγράφεται 


., ήπερ τοις αναγνούσι 

καθηγηταίς εμμελώς έχειν έδοξεν, ούτος (αύτη) δε την επί τω 
μεταπτυχιακώ τίτλω (Μ.Δ.Ε.) δοκιμασίαν ευδοκίμως υπέστη. 

Ερωτών ουν το Τμήμα, ει τούτο ικανώς τα τεκμήρια της του 
(της) υποψηφίου επιστημονικής παιδείας ποιούμενον δοκιμάζει 
τούτον (ταύτην) εις τους κατόχους του Μ.Δ.Ε. του 


Τμήματος.της 

Σχολής.του Δημοκριτείου 


Πανεπιστημίου Θράκης- ερωτών δε και τον Πρύτανιν, ει τη 
του Τμήματος βουλή ομολογεί. Επειδήπερ ου μόνον εν ταις 
ειωθόταις δοκιμασίαις της σής επιστήμης έλεγχον παρέσχες 
σαφέστατον, αλλά και εν τη μεταπτυχιακή διατριβή, ην 

φιλοπονήσας προσήνεγκες τω Τμήματι., 

άξιον (αξίαν) του Δ.Μ.Σ. σε αυτόν (σε αυτήν) απέφηνας καπί 
τούτοις το μεν Τμήμα σε κατά τα νόμιμα εδοκίμασε, ο δε 

Πρύτανις ταύτην την δοκιμασίαν επήνεσε, δια ταύτα 

εγώ. (Ονοματεπώνυμο) .Καθηγητής 

του Τμήματος., νυν Πρόεδρος του 

Τμήματος. διατελών τε και 

χρώμένος τη δυνάμει, ην παρά των εν Πανεπιστημίω και 
Τμήματι νόμων είληφα, 

σε.(Ονοματεπώνυ μο 

)., υποψήφιον 

(υποψηφίαν) του Τμήματος. 

μεταπτυχιακού τίτλου δημοσία άξιον και κάτοχον του 
Διπλώματος Μεταπτυχιακών Σπουδών (Δ.Μ.Σ) του 
Προγράμματος Μεταπτυχιακών Σπουδών με 

τίτλο.του 

Τμήματος.του Δημοκριτείου 

Πανεπιστημίου Θράκης αναγορεύω και πάσας τας τω 
πανεπιστημιακό) αξιώματι τούτω παρεπομένας προνομίας σοι 
δίδωμι, συνθιασώτην μεν και εταίρον της επιστήμης σε 
προσαγορεύων, της δε επιστήμης ταύτης δια παντός του βίου 
φιλοτίμως αντέχεσθαι παραινών». 


Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 29 Μαρτίου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠ ΙΔΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























